
A helytörténeti oktatás tapasztalatai Tatán

Szülővárosomban, Tatán 2011 őszétől heti egy órában kötelező helytörténeti oktatást vezetett be a települési önkormányzat az általa fenntartott általános iskolák felső tagozatán. A dolgozat célja, hogy az elmúlt tanév tapasztalatai alapján levonjam a szükséges következtetéseket, és javaslatokat fogalmazzak meg a tantárgy oktatásának hatékonyabbá tételére.
Az írásmű első nagyobb egységében a történelem tantárgy-pedagógiai kutatások egyik nagy adósságának legalább részbeni pótlására teszek kísérletet a helytörténeti oktatás történetének széleskörű szakirodalmi és forrásbázison nyugvó áttekintésével, a második részben pedig ismertetem a Tatán kiadott  helytörténeti tankönyvvel és munkafüzettel kapcsolatos statisztikai jellegű kutatásaim, valamint a diákok körében elvégzett kérdőíves tantárgyi attitűdvizsgálat eredményeit. Végül, a tanulmány zárásaként, mindezek alapján megfogalmazom a tantárgy jövőbeni sorsára vonatkozó javaslataimat.
Reményeim szerint a dolgozat nemcsak a helytörténetet Tatán oktató pedagógusoknak szolgálhat útmutatóul, hanem alapot jelenthet a tantárgy módszertanával kapcsolatos más kutatások számára is.



